Anexa nr.1

la Hotărârea CLMT nr. ......................
ACT CONSTITUTIV AL
ASOCIAŢIEI „AGENŢIA DE ENERGIE  A JUDETULUI  TIMIŞ”

TIMIS COUNTY ENERGY AGENCY

CAPITOLUL I

MEMBRII FONDATORI AI ASOCIAŢIEI

 I. ASOCIAŢII FONDATORI:
1. Judeţul Timiş, prin Consiliul Judeţean Timiş, cu sediul în Timişoara, bv. Revoluţiei din 1989 nr.17, jud. Timiş, cod  fiscal ........, reprezentat de dl. Constantin Ostaficiuc, în calitate de Preşedinte al Consiliului Judeţean Timiş, legal împuternicit în acest scop prin Hotărârea Consiliului Judeţean Timiş nr_____din_________________;

2. Municipiul Timişoara, prin Consiliul Local al municipiului Timişoara, cu sediul în Timişoara, bv. C.D. Loga, nr. 1, cod poştal 300030 , jud. Timiş, cod fiscal....., reprezentat de dl. Gheorghe Ciuhandu, Primar, legal împuternicit în acest scop prin _____________________________________ ;
3. S.C. Colterm Timişoara S.A., cu sediul în Timişoara, str. Piatra Craiului nr. 3, jud. Timiş. cod fiscal ………………… reprezentată de dl. , …………………, legal împuternicit în acest scop prin_______________________________ ;
4. Federaţia Asociaţiilor de Proprietari Timişoara, cu sediul în Timişoara, str. Braşov nr. 8, jud. Timiş, cod fiscal..................., reprezentată de dl.Petru Olariu ......................................., legal împuternicit în acest scop prin ______________________________________________ ;
5. Camera de Comerţ, Industrie şi Agricultură Timişoara, cu sediul în Timişoara, P-ţa Victoriei nr.3 , jud. Timiş, cod fiscal ........... reprezentată  de dl. Georgică Cornu, Preşedinte, legal împuternicit în acest scop prin ___________________________________ ;
6. Universitatea Politehnica din Timişoara, cu sediul în Timişoara, P-ţa Victoriei nr.2, cod fiscal ......, reprezentată de dl. Nicolae Robu, Rector, legal împuternicit în acest scop prin ________________________________ .
II. DENUMIREA

Denumirea Asociaţiei este „Agenţia de Energie a Judeţului  Timiş”, conform dovezii 

privind disponibilitatea denumirii nr.__________din___________________ eliberată de Ministerul Justiţiei.

III. SEDIUL

 Sediul asociaţiei este în municipiul Timisoara, B-dul Revoluţiei din 1989 nr.17.
IV. DURATA

 Asociaţia este constituită pe durată nelimitata, începând cu data înscrierii în Registrul asociaţiilor şi fundaţiilor aflat la grefa judecătoriei Timişoara.

V. VOINŢA DE ASOCIERE / SCOPUL ASOCIAŢIEI

Prin semnarea prezentului act constitutiv, asociaţii îşi exprimă voinţa de a se asocia în cadrul Asociaţiei, „Agenţia de Energie  a Judetului  Timiş” , propunându-şi ca scop: 
· promovarea conceptului de energie durabilă şi a principiilor de management  al energiei la nivelul autorităţilor locale, instituţiilor de învăţământ, sănătate, agenţilor economici  etc.;

· promovarea în plan local, regional şi naţional a acquis-ului comunitar în domeniul politicii energetice europene;

· încurajarea pătrunderii pe piaţa locală a tehnologiilor regenerabile şi a tehnologiilor de eficientizare energetică;

· schimbarea mentalităţii şi comportamentului utilizatorilor de energie;

· promovarea la nivel local, regional, naţional, european şi internaţional a intereselor locale şi atragerea de finanţatori pentru programele şi proiectele locale de dezvoltare economică şi socială specifice domeniului energiei, protejării mediului, precum şi altor domenii în legătură cu acestea;

· promovarea mecanismelor de finanţare existente (programe naţionale, FREE, BERD etc.).

VI. PATRIMONIUL INIŢIAL

       
(1) Patrimoniul iniţial al asociaţiei este de 6.000 lei, constituit din contribuţia în bani a fiecărui asociat cu suma de 1.000 lei/ membru.

(2) Sursele de venit ale Asociaţiei sunt următoarele:
· finanţarea nerambursabilă aprobată de Comisia Europeană prin EACI, conform Acordului de finanţare ,,Grant Agreement  IEE/08/Agencies/430/SI2.529244”;

· cotizaţiile membrilor Asociaţiei;

· contribuţia materială şi financiară  a asociaţilor în conformitate cu obligaţiile asumate în statut;

· contribuţia materială şi financiară a noilor membri asumată la dobândirea calităţii de asociat;

· activităţi economice directe desfăşurate în realizarea scopului şi obiectivelor Asociaţiei, în condiţiile legii;

· donaţii, sponsorizări sau legate;

· surse de finanţare atrase prin diverse programe sau proiecte de finanţare;

· contribuţii ale persoanelor fizice şi juridice;

· alocaţii de la organizaţii guvernamentale, neguvernamentale din ţară sau din străinătate;

· taxe stabilite de Adunarea Generală pentru participarea la activităţile şi acţiunile asociaţiei;

· dobânzi şi dividende rezultate din  plasamentul  sumelor disponibile, cu respectarea prevederilor  OG 26/2000;

· alte venituri prevăzute de lege.
VII.  PRIMELE ORGANE DE CONDUCERE, ADMINISTRARE ŞI CONTROL

(1) Adunarea Generală este organul de conducere al Asociaţiei, format din reprezentanţii asociaţilor, desemnaţi prin hotărâre a autorităţilor deliberative ale acestora când este cazul, care vor fi Preşedintele pentru Consiliul Judeţean Timiş, Primarul pentru municipiul Timişoara, conducătorii persoanei juridice pentru S.C. Colterm Timişoara S.A., Federaţia Asociaţiilor de Proprietari Timişoara, Camera de Comerţ, Industrie şi Agricultură Timişoara şi Universitatea Politehnica din Timişoara sau înlocuitorii acestora împuterniciţi conform art.17(1) din Statutul Asociaţiei.

(2) Sunt numiţi în calitate de membri în prima adunare generală:
· Dl. Constantin Ostaficiuc, reprezentant al judeţului Timiş;
· ......................................., reprezentant al municipiului  Timişoara;
· ......................................., reprezentant al S.C.Colterm Timişoara S.A.;
· ......................................., reprezentant al Federaţiei Asociaţiilor de Proprietari Timişoara;
· ......................................., reprezentant al Camerei de Comerţ, Industrie şi Agricultură Timişoara;
· .......................................,  reprezentant al Universităţii Politehnica din Timişoara.
(3) Administrarea Asociaţiei 

Consiliul Director este organul executiv de conducere al Asociaţiei, format din preşedintele Asociaţiei şi încă 5 membri, numiţi de Adunarea Generală, pe o perioadă de 3 ani

(4) Sunt numiţi în calitate de membri ai primului Consiliu Director:

· Dl. Constantin Ostaficiuc, reprezentant al judeţului Timiş;
· ......................................., reprezentant al municipiului  Timişoara;
· ......................................., reprezentant al S.C.Colterm Timişoara S.A.;
· ......................................., reprezentant al Federaţiei Asociaţiilor de Proprietari Timişoara;
· ......................................., reprezentant al Camerei de Comerţ, Industrie şi Agricultură Timişoara;
· ......................................., reprezentant al Universităţii Politehnica din Timişoara.

(5) Controlul financiar al Asociaţiei
Controlul financiar intern al asociaţiei este asigurat de către un cenzor desemnat de Adunarea Generală pe o perioadă de 3 ani. 
Primul cenzor al Asociaţiei este: .............................. .
VIII. ÎMPUTERNICIRE
(1) Membrii asociaţiei împuternicesc pe dl/dna_______, domiciliat/ă în localitatea ________ identificat/ă prin __  seria __ nr.___  să desfăşoare procedura de dobândire a personalităţii juridice a asociaţiei, respectiv autentificarea la notar sau atestarea la avocat a  actului constitutiv şi a statutului asociaţiei şi să obţină înscrierea acesteia în Registrul asociaţiilor şi fundaţiilor aflat la grefa judecătoriei Timişoara.

(2) Prezentul Act constitutiv a fost redactat în 11 exemplare originale, astăzi .................... , data autentificării sale.

Asociaţii:

1. Judeţul Timiş, prin Preşedinte
_________________ 

2. Municipiul Timişoara prin Primar _________________
3. S.C. Colterm Timişoara S.A., prin _______________________________

4. Federaţia Asociaţiilor de Proprietari Timişoara, prin  ____________________

5. Camera de Comerţ, Industrie şi Agricultură Timişoara, prin Preşedinte ______________ 

6. Universitatea Politehnica din Timişoara, prin ________________________________

